
Vidljivo je da se pojedini klanjači pomaknu malo nazad u odnosu na saff, tj. zaostanu, dok drugi vežu ruke na lijevoj strani. Kakav je ***[propis](https://pitajucene.com/search/Propis/questions/ "Pretraži pitanja o propisima")*** za takve postupke i da li u nekom od mezheba postoji dokaz o tome?


* 
* 
* 
* 
* 
* 
* 

 
Je li ravnanje saffova obavezno?

Ravnanje saffova je sunnet. Neki alimi smatraju da je to obaveza (***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")***), držeći se tog stava zbog riječi Poslanika, sallallahu ‘alejhi ve sellem, kada je vidio čovjeka, čija su prsa stršila u saffu. Allahov  ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu ‘alejhi ve sellem, je rekao: ***”Allahovi robovi, ili ćete poravnati saffove, ili će Allah dati razdor među vama.”*** (Buharija, poglavlje: “Ezan”, 717. i Muslim, poglavlje: “Namaz”, 436.)  

Ovo je jasna prijetnja onima koji ne ravnaju saffove, a prijetnja biva izrečena za počinjeni grijeh ili ostavljenu obavezu, tj. vadžib. Na osnovu rečenog, smatram da je poravnanje saffova vadžib. Imam Buharija je jedno poglavlje u svom Sahihu naslovio: *‘Grijeh onoga ko ne upotpunjava redove’* (Buharija, poglavlje: “Ezan”, 75. ili Fethul – bari, 2/245)  Što se tiče držanja ruku na lijevoj strani, to je neosnovano i nije poznata podrška takvom stavu u sunnetu, niti u riječima bilo kojeg učenjaka. (Šejh ***[Ibn Usejmin](https://pitajucene.com/search/Usejmin/answers/ "Pretraži odgovore u kojima se spominje šejh Ibn Usejmin")***,”Kitabud – de’we” (5); 2/91.-92.)  

*ŠEJH ***[IBN BAZ](https://pitajucene.com/search/Ibn+Baz/answers/ "Pretraži odgovore od šejh Ibn Baz")****


